- Fang mig. Jeg lider af PTSD og syntes pot er bedre, meget bedre, end zombiepillerne fra lægen. Frigiv cannabis som lægemiddel!

Sådan skriver Thorsten W. på Ekstra Bladets Facebook-side i en af de 251 kommentarer meldingen fra politiet om, at der de næste to uger vil blive slået hårdt ned over for de til københavnske hashrygere. Lidt flere - 278 - har kommenteret på nationen!, og rigtig mange er enige med Thorsten i at politiet skulle slappe lidt af overfor kunderne.

Lille flertal: Knald bagmænd

Større flertal: Lad kunderne være

For hvor 52 procent af 22.873 læsere, synes det er godt politiet fængsler de bagmænd, der sælger hash, er der kun 31 procent, der mener det er fornuftigt at gå efter køberne. Hele 62 procent synes det er dårligt - en af dem er Sund F:

- Er seriøst træt af argumentet 'det står i loven. Er kritisk tænkning en tabt egenskab ?

- Er det rigtigt fordi det står i loven, eller står det i loven fordi det er rigtigt ?! Tænk over det min ven før det er noget du holder af som bliver ulovlig gjort og stigmatiseret. Vi ser det allerede med tobak, næste skridt fedme, skriver Sund F og Christian H. fortsætter:

10 smøger er mere usundt

- Jeg læser til dagligt til læge på Københavns Universitet. Jeg vil mene, at jeg er nogenlunde kvik i pæren, men jeg synes det er skide hyggeligt ind i mellem - det ved jeg rigtig mange af mine studiekammerater også synes :)

- Vi er så til gengæld heller ikke i tvivl om, at en bytur eller 10 cigaretter er mere skadeligt for kroppen end en lille pind - omend det selvfølgelig ikke er spor sundt :)

Hvorfor tror du politiet er så ivrige med at komme den ulovlige hash til livs?